b'\n_START_ARTICLE_\nBryggearbeideren\n_START_PARAGRAPH_\nBryggearbeideren ved Drammen havn er en skulptur laget av kunstneren Arne N. Vigeland i 1975 til minne om bryggearbeiderne p\xc3\xa5 havna._NEWLINE_Skulpturen var en gave fra U. B. Lieds fond, Drammen bys forskj\xc3\xb8nnelse og gavn, Drammen havnestyre, Export- og Importforeningen og Drammen Sj\xc3\xb8mannsforening. Hensikten var \xc3\xa5 reise et minne om bryggearbeidernes slitsomme arbeidsdag etter at den tekniske utviklingen i nyere tid hadde endret arbeidsformene til \xc3\xa5 involvere mindre manuelt arbeid. Skulpturen er av h\xc3\xb8y kunstnerisk verdi, regnes for \xc3\xa5 ha h\xc3\xb8y verneverdi og er blitt et viktig symbol p\xc3\xa5 havna.'